Američki savjet za međunarodno obrazovanje objavljuje početak testiranja za YES program, program američke Vlade koji nudi punu stipendiju srednjoškolcima iz BiH da provedu godinu dana u SAD, žive u američkoj porodici i pohađaju američku srednju školu.

Šta je YES program?

Kenedi- Lugar Program razmjene i školovanja (Kennedy- Lugar Youth Exchange and Study) ili YES, jeste program osnovan od strane američkog Kongresa u oktobru 2002. godine kao odgovor na događaje 11. septembra, 2001. godine. Program je finansiran od strane američkog Ministarstva za vanjske i unutrašnje poslove (State Department), te ga zastupa, sponzoriše i implementira njihova Kancelarija za obrazovanje i kulturu (Educational and Cultural Affairs Bureau), kako bi učenicima obezbjedila stipendije koje im omogućavaju da provedu jednu školsku godinu u Americi.

Učenici žive u porodicama domaćinima, pohađaju srednju školu, učestvuju u vannastanim aktivnostima kako bi naučili o američkom društvu i vrijednostima, stiču liderske vještine i edukuju Amerikance o svojoj zemlji i kulturi. Učenici sa invaliditetima koji pohađaju srednje škole takođe se mogu prijaviti na testiranje.

Svake godine, oko 15 učenika sa invaliditetima učestvuje u ovom program i odlaze u Ameriku. Učenici sa invaliditetima moraju ispuniti iste kriterijume kao i drugi učesnici programa.

Šta stipendija pokriva?

YES stipendija POKRIVA sljedeće:

– Povratnu avionsku kartu za SAD, dakle za let BiH- SAD, i SAD-BiH

– Mjesečni džeparac koji omogućava učenicima da učestvuju u društvenim aktivnostima i kupe lične potrepštine

– Smještaj kod odabrane i provjerene američke porodice tokom jedne školske godine

– Upis u američku srednju školu

– Programske orijentacije, odnosno orijentaciju pred program, orijentacije o SAD, kao i pripremu za reintegraciju u BiH društvo

– Programske aktivnosti organizovane u lokalnim zajednicama u SAD

– Zdravstveno osiguranje, koje ne pokriva postojeća oboljenja i stomatološke preglede

Šta stipendija NE pokriva?

YES stipendija NE POKRIVA sljedeće troškove:

Sve troškove vezane za dobijanje međunarodnog pasoša zemlje čiji ste državljanin

Lične troškove koji prevazilaze iznos mjesečne stipendije

Troškove preteškog ili prekomjernog prtljaga

Telefonske troškove ili upotrebu interneta

Ko ima pravo da se prijavi?

U skladu sa pravilima koja diktiraju inicijative američke Vlade koje za cilj imaju promociju boljeg razumijevanja između zemalja, testiranje za YES stipendiju i selekcija stipendista se zasniva na zasluzi i rezultatima, te je učešće otvoreno i besplatno za sve koji ispunjavaju sljedeće uslove.

Kandidati moraju biti:

rođeni između 1. januara 2000. godine i 15. jula 2002. godine. pohađati 1. ili 2. razred srednje škole upisani u srednju školu u momentu testiranja prolaziti sa odličnim ili vrlo dobrim prosjekom učili su engleski i tokom testiranja mogu dokazati znanje jezika ispunjavaju sve uslove za dobijanje američke vize posjeduju ili mogu aplicirati za pasoš zemlje u kojoj su se prijavili za testiranje

Učenici sa invaliditetima samo moraju biti upisani u srednju školu u jesen 2016. godine i biti rođeni između 15. februara 1999. godine i 15. jula, 2002. godine.

Ko nema pravo na učešće?

Učenici koji ne ispunjavaju uslove za testiranje su sljedeći:

učenici koji ne ispunjavaju kriterijume navedene gore, od tačke 1. do 8.

učenici koji su proveli u SAD više od tri (3) mjeseca u proteklih pet (5) godina

Njena/njegova porodica (ili član porodice) je::

○ aplicirao ili će aplicirati za emigraciju u SAD

○ planira emigrirati ili je već emigrirao/ala u SAD

TESTIRANJE:

Test centri su sljedeći:

Mostar: 21. oktobar 2016, 8:30-11:00 AM, Američki kutak Mostar

Sarajevo: 22. oktobar, 2016, 8:30-11:00 AM, Druga gimnazija Sarajevo

Tuzla: 25. oktobar, 2016, 8:30-11:00 AM, Univerzitetska biblioteka “Derviš Sušić” Tuzla

Banja Luka: 26. oktobar, 2016, 8:30-11:00 AM, Gimnazija Banja Luka

Za dodatne informacije, pozovite +387 65 032 935 ili pošaljite e-mail na [email protected]

Šta dobijam od učešća u programu razmjene?

YES program nudi učenicima priliku da uče o ljudima i kulturi u Sjedinjenim Američkim Državama. YES učesnici su takođe omladinski ambasadori koji mogu naučiti Amerikance o svojim zemljama i kulturama. Učenici uče kako cijeniti i biti osjetljiv prema drugim kulturama, postižu lični razvoj i samostalnost, te postaju bolje opremljeni da žive u svijetu koji je sve više povezan. Takođe, učenici ostvaruju bliske veze sa svojim domaćinskim porodicama u SAD i zajednicama, često stvarajući veze koje traju cijeli život. Mnogi alumniji pohađaju prestižne univerzitete nakon što se vrate kući, te pronalaze poslove gdje mogu iskoristiti vještine koje su razvili tokom boravka u Americi.

Za više informacija pronađite nas na Fejsbuku, Instagramu ili na našem sajtu:

Sajt:

www.yesprograms.org

www.ac-see.org

Facebook:

FB: YES.SEE.PAGE

FB: American Councils Bosnia and Herzegovina

FB: YES Program BiH

Instagram:

AmericanCouncilsBiH

(Visited 1.219 times, 1 visits today)